สวัสดีค่ะตอนนี้มีอาการเจ็บหน้าอกซ้ายมากค่ะ เวลานอนหงายจะแน่นหน้าอกมาก แล้วลามมาจุกที่ช่วงลิ้นปี่ รู้สึกแน่นและอึดอัดมากค่ะ อาการเจ็บจะมาเป็นบางเวลาหรือบางวันก็แทบเต็มวันเลยค่ะ มีอาการปวดร้าวแขนซ้าย ชาที่นิ้วซ้ายร่วมด้วยค่ะ ช่วงนี้คือมีอาการปวดหัว มึนหัว เหนื่อยและเพลียหนักขึ้นเรื่อย ๆยังไม่ได้ไปหาค่ะ เพราะตัวเองอยู่ในพื้นที่เสี่ยงโควิด เลยไม่กล้าเสี่ยงไป กลัวไปรับเชื้อโควิด เนื่องจากโรงบาลที่ใกล้ที่สุดก็มีการรักษาโควิดกันอยู่ ก็เลยอยากจะรบกวนขอคำปรึกษาเบื้องต้นค่ะ ขอบค่ะ
สวัสดีค่ะ อาการเจ็บที่หน้าอกซ้าย อึดอัดและแน่นตรงลิ้นปี่ร่วมด้วย อาจจะเกิดจาก การมีกรดไหลย้อน กระเพาะอาหารอักเสบเฉียบพลัน การมีกล้ามเนื้อหรือกระดูกอ่อนที่อกอักเสบ ปลายเส้นประสาทอักเสบ การมีเยื่อหุ้มปอดหรือเยื่อหุ้มหัวใจอักเสบ มักเจ็บสัมพันธ์กับการหายใจเข้าออกได้จากลักษณะอาการดังกล่าวมา ถ้ามีปวดร้าวไปตามกล้ามเนื้อส่วนอื่นๆใกล้เคียง อาจเป็นจากการปวดกล้ามเนื้อได้ ควรพักการใช้งาน ระวังการกระทบกระแทก กินยาแก้ปวดเองก่อนเบื้องต้นเพื่อบรรเทาอาการได้ และควรรับประทานอาหารให้เป็นเวลา ไม่กินแล้วนอนลงทันทีหากอาการยังเป็นมาก จุกลิ้นปี่มากขึ้น คลื่นไส้ กินได้น้อย อาเจียนจนอ่อนเพลีย หรือไอ หอบเหนื่อยร่วมด้วย ควรรีบไปพบแพทย์